മുഴുവന് സമയവും ഇന്ത്യന് ഭൂഖണ്ഡത്തെ നിരീക്ഷിക്കുംജിഎസ്എല്വി എഫ് 10 വിക്ഷേപിക്കാനൊരുങ്ങി രാജ്യം ചരിത്ര നേട്ടത്തിനുള്ള കൗണ്ട് ഡൗണ് തുടങ്ങിയെന്ന് ഐഎസ്ആര്ഒ മുഴുവന് സമയവും ഇന്ത്യന് ഭൂഖണ്ഡത്തെ നിരീക്ഷിക്കുവാനുള്ള സംവിധാനങ്ങള് വിക്ഷേപിക്കുക യാണ് ഇന്ത്യയുടെ പുതിയ ദൗത്യം. നാളെ നടക്കുന്ന, ജിഎസ്എല്വി എഫ് 10 വിക്ഷേപണം വിജയകരമായി പരിണമിച്ചാല് അത് ഇന്ത്യയെ സംബന്ധിച്ച് വളരെ അധികം നേട്ടമാണ്. ഇഒഎസ് 03 എന്ന ഭൗമ നിരീക്ഷണ ഉപഗ്രഹത്തെയാണ് ജിഎസ്എല്വി മാര്ക്ക് 2 പേടകം ഭ്രമണപഥത്തിലെത്തിയ്ക്കുന്നത്. ശ്രീഹരിക്കോട്ടയില് നിന്നും പുലര്ച്ചെ 5.43നാണ് വിക്ഷേപണം. ചരിത്ര നേട്ടത്തിനുള്ള കൗണ്ട് ഡൗണ് തുടങ്ങിയെന്ന് ഐഎസ്ആര്ഒ ഇതിനോടകം വ്യക്തമാക്കിക്കഴിഞ്ഞു. രാജ്യാതിര്ത്തികളുടെ തത്സമയ ചിത്രങ്ങള് നല്കുകയാണ് ഈ ഭൗമ നിരീക്ഷണ ഉപഗ്രഹത്തിന്റെ ദൗത്യം.ഓണ്ബോര്ഡ് ഹൈ റെസല്യൂഷന് ക്യാമറകള് ഉപയോഗിച്ച് ഇന്ത്യന് ഭൂപ്രദേശത്തേയും സമുദ്രങ്ങളേയും അതിര്ത്തികളേയും തുടര്ച്ചയായി നിരീക്ഷിക്കാന് ഉപഗ്രഹത്തിന് സാധിക്കും. മാത്രമല്ല പ്രകൃതി ദുരന്തങ്ങള് വേഗത്തില് നിരീക്ഷിക്കുകയും മുന്നറിയിപ്പ് നല്കുകയും ചെയ്യും. അത്യാധുനിക ഭൗമ നിരീക്ഷണ ഉപഗ്രഹമായ ഇഒഎസ്03 ഭൂസ്ഥിര ഭ്രമണപഥത്തില് നിന്നുകൊണ്ട് മുഴുവന് സമയവും ഇന്ത്യന് ഭൂഖണ്ഡത്തെ നിരീക്ഷിക്കുന്നുണ്ട് . ഇതേ ശ്രേണിയിലുള്ള രണ്ടാമത്തെ ഉപഗ്രഹം 2022ല് വിക്ഷേപിക്കുമെന്നാണ് പ്രതീക്ഷിക്കുന്നതെന്ന് ഐഎസ്ആര്ഒ വ്യക്തമാക്കി . നേരത്തെ ജിസാറ്റ്1 എന്നാണ് ഉപഗ്രഹത്തിന് പേരിട്ടിരുന്നത്. കൊറോണ വ്യാപനത്തിന്റെ പശ്ചാത്തലത്തില് ജിഎസ്എല്വി എഫ് 10ന്റെ വിക്ഷേപണം പല തവണ മാറ്റിവെച്ചിരുന്നു. മാര്ച്ച് 20നായിരുന്നു ആദ്യം വിക്ഷേപണം നടത്താന് പദ്ധതിയിട്ടിരുന്നത്. എന്നാല് കൊറോണയുടെ സാഹചര്യത്തില് അത് നീട്ടുകയായിരുന്നു. ഈ വര്ഷം മാര്ച്ചില് വിക്ഷേപിക്കാനും തീരുമാനമെടുത്തിരുന്നു . എന്നാല് സാങ്കേതിക പ്രശ്നങ്ങള് കാരണം അതും നീളുകയായിരുന്നു. അതേസമയം ഉപഗ്രഹ വിക്ഷേപണ ശേഷി വികസിപ്പിക്കുക ലക്ഷ്യമിട്ട്, 202021 സാമ്ബത്തിക വര്ഷത്തില് 900 കോടി രൂപ ഇസ്റോയ്ക്ക് ISRO അനുവദിച്ചിട്ടുണ്ട്. വിദേശ രാജ്യങ്ങളുടെ ഉപഗ്രഹങ്ങള് വിക്ഷേപിക്കുന്നതില് വളരെക്കാലമായി ഇന്ത്യന് ബഹിരാകാശ വകുപ്പ് സുപ്രധാന പങ്കു വഹിക്കുന്നുണ്ട്. 33 രാജ്യങ്ങളില് നിന്നുള്ള 328 ഉപഗ്രഹങ്ങള് ഇതുവരെ ഇന്ത്യ വിക്ഷേപിച്ചു.25 മില്യണ് അമേരിക്കന് ഡോളറും 189 മില്യണ് യൂറോയുമാണ് വിദേശ രാജ്യങ്ങളുടെ ഉപഗ്രഹങ്ങള് വിക്ഷേപിക്കുന്നതിലൂടെ ഇതുവരെ ലഭിച്ച വരുമാനം. ഉപഗ്രഹങ്ങളുടെ വാണിജ്യ വിക്ഷേപണവും സാമ്ബത്തിക സ്വാശ്രയത്വവും ലക്ഷ്യമിട്ട് ബഹിരാകാശ വകുപ്പിന് കീഴില് പൊതുമേഖലാ സ്ഥാപനമായ ന്യൂസ്പേസ് ഇന്ത്യ ലിമിറ്റഡ് എന്.എസ്.ഐ.എല്. കേന്ദ്രസര്ക്കാര് സ്ഥാപിച്ചു.